சுவிட்சர்லாந்து தனது டிஃபெண்டை மாற்றியாக வேண்டிய நிலமை. கோஸ்டா ரிகாவுடன் நடைபெற்ற போட்டியில் ஸ்டீஃபென் லைஸ்டெய்னர் மற்றும் ஃபேபியன் ஸார் யெல்லோ கார்டுகளை வாங்க, இந்தப் போட்டியில் இரண்டு பேரும் இல்லை. இது டிஃபென்ஸிவ் ஆட்டத்தில் பெரும் மாற்றத்தை ஏற்படவில்லை. சுவிட்சர்லாந்து தோற்றது அவர்களின் அட்டாக்கிங் கோளாறுகளால் மட்டுமே. முதல் பாதியில் ஸ்வீடனின் ப்ரஷ்ஷரைச் சமாளித்த சுவிஸ் டிஃபெண்டர்கள் இரண்டாம் பாதியில் சமாளிக்க மொத்தமாக கோல் கீப்பர் கையிலேயே எல்லாப் பொறுப்பையும் கொடுத்துவிட்டார்கள். சரியான பாஸ்கள் இல்லை; மார்க்கிங் சரியாக இல்லை; பந்தை கோல் பாக்ஸிலேயே தவறவிடுவது; தடுக்க முயற்சிசெய்யாமல் கோல் கீப்பரைப் பார்ப்பது என எல்லா அபத்தங்களையும் செய்தார்கள் சுவிட்சர்லாந்து டிஃபெண்டர்கள். இதில் பந்தை எடுத்துக்கொண்டு சென்ற மார்டின் உல்சனை தள்ளிவிட்டுச் சிவப்பு அட்டையையும் வாங்கினார் மைக்கிள் லாங்.